open-index/open-wikipedia-markdown huggingface dataset:
Thurston-eiland

**Thurston-eiland**, die wêreld se 56ste grootste eiland en die derde grootste eiland van Antarktika na Alexander-eiland en Berkner-eiland, beslaan 'n oppervlakte van 15&nbsp;700&nbsp;km². Die eiland is in die  Suidelike Oseaan suidwes van die Antarktiese Skiereiland geleë. Die eiland is onbewoon en is volledig met ys bedek. Dit grens in die weste aan die Amundsensee en in die ooste aan die Bellingshausensee. Thurston-eiland word in die suide deur die Peacock-sund van die Antarktiese vasteland geskei.

duimnael|links|Kaart van Thurston-eiland
[duimnael|links|Berge op Thurston-eiland, afgeneem tydens 'n [Nasa-verkenningsvlug op 5 November 2014]]
Thurston-eiland is op 27 Februarie 1940 deur die Amerikaanse admiraal Richard E. Byrd ontdek en na W. Harris Thurston, 'n New Yorkse tekstielvervaardiger en borg van Antarktiese ekspedisies, genoem. Dit is tot in 1960 as 'n skiereiland beskou, toe ontdek is, dat dit eintlik 'n eiland is.

Thurston-eiland val soos die res van Antarktika onder die saak van die Antarktis-verdrag. Geen land maak aanspraak op die eiland of die see rondom die eiland nie en dit word dus as niemandsland beskou.

## Verwysings 
## Eksterne skakels
Kleinrivierberge

Die **Kleinrivierberge** is 'n bergreeks wat deel is van die Kaapse Plooigordel in die Wes-Kaap, Suid-Afrika. 

Die bergreeks is vernoem na die Kleinrivier wat naby Hermanus in die Overberg-distriksmunisipaliteit uitmond. Die bergreeks begin hier en strek dan in 'n ooswaartse rigting tot noordoos van Stanford waar dit by Akkedisbergpas ten einde loop. Die hoogste piek in die reeks is Maanskynkop (964&nbsp;m) wat oor die hele Walkerbaaise kuslyn 'n opsigtelike landmerk vorm. Die bergreeks het 'n koel mediterreense klimaat, met koel, vogtige winde wat van die suid-Atlantiese Oseaan waai. Alhoewel daar geen pieke hoër as 1&nbsp;000&nbsp;m is nie, bly die bergreeks indrukwekkend weens sy steiltes wat in die suidweste reg aan die see lê.

Die Fernkloof-natuurreservaat is in die westelike voetheuwels geleë, en die hoogtes van Maanskynkop word in die Maanschynkop-natuurreservaat bewaar.

Enkele kilometer noord van die bergreeks is 'n hoër reeks, die Babilonstoringberge. Dit vorm geologies deel van die Kleinrivierberge en alhoewel dit korter is, het dit hoër pieke met 'n hoogste piek van 1&nbsp;167&nbsp;m. Shaw se pas neem die R320 provinsiale pad oor hierdie bergreeks, waarvan die hoogtes suid van Caledon meer opvallend is.
[duimnael|links|480px|Die Kleinrivierberge vanaf [Hermanus se hawe gesien]]
Bananal

**Bananal** (Portugees: *Ilha do Bananal*, [banaˈnaw]; letterlik: "Piesang-eiland") is die tweede grootste riviereiland ter wêreld na Marajó en die grootste bekende binnelandse riviereiland. Dit is tussen die Rio Araguaia en sy oostelike sytak, die Rio Javaés in die middel van Brasilië geleë. Dit lê in die weste van die Brasiliaanse deelstaat Tocantins en grens aan Mato Grosso in die weste. Bananal beslaan 'n oppervlakte van 19&nbsp;162,25. Hier is die Araguaia Nasionale Park geleë, waar die inheemse Karajá-volk leef.

duimnael|links|Ligging van Bananal in die Brasiliaanse deelstaat Tocantis
Die noordelike derde van die eiland behoort tot die Araguaia Nasionale Park, 'n gewilde ekotoerismebestemming. Die suidelike tweederdes behoort aan inheemse volke.

## Sien ook 
* Tupinambarana, 'n ander groot riviereiland binne die Amasonestelsel

## Eksterne skakels 
*
Groenlandberg

Die **Groenlandberg** is 'n klein bergreeks in die Wes-Kaap, Suid-Afrika en is deel van die Kaapse Plooigordel. 

## Ligging en geografie 
duimnael|links|upright=1.5|Groenlandberg word in die middel van hierdiehistoriese kaart aangedui. — *Kaapse Argief*
Die Groenlandberg strek van oos na wes. Die Hottentots-Hollandberge is wes van die Groenlandberg en die Houwhoekberg suidoos. Die Groenlandberg vorm dus die noordelike grens van die Elginvallei. Aan die noordooste van die berge is Villiersdorp, en Grabouw is aan die suidweste van die berg, die twee dorpe word verbind deur Viljoenspas wat die R321 pad oor die berg dra waar die Palmietrivier vloei. Die berg bestaan uit Tafelberg-sandsteen.

## Geskiedenis 
### Voor-koloniale geskiedenis 
Die berg en sy omgewing was eers die tuiste van die inheemse Chainouqua Khoi wat 'n groot gebied weerskante van die Hottentots-Hollandberge bewoon het. Onder die leiding van hul leiers, soos Soeswa en later Klaas Dorha, het die Chainoqua gepoog om die uitbreiding van die Europese koloniste na hulle land te verhoed. Uiteindelik is die land deur die koloniste beheer en die Chainoqua gedwing om te trek. Die grond is in plase vir die koloniste onderverdeel.

### Koloniale era 
Die naam *Groenland* is deur die eerste Europese koloniste aan die berg en die omliggende gebied gegee. Dit het verwys na die geil plantegroei op die berg en omgewing daarvan. Die oorspronklike naam van die Chainoqua vir die gebied het ongelukkig verlore gegaan.

Die laagliggende gebied in die suide het later die naam Elgin gekry, na aanleiding van die spoorwegstasie daar. Die naam *Elgin* is afgelei van 'n jong meisie wat hier gebore is, Elgine Herold, en wat later tragies dood is nadat 'n slang haar in die 1800's gepik het naby die plek waar die stasie tans is. Haar bedroefde vader en die gemeenskap het die hele gebied tot haar nagedagtenis Elgin genoem, sodat die stasie en vallei deur 'n reeks gebeurtenisse haar naam dra. Die Elgin-gebied was ook voorheen bekend as *Koffiekraal* of selfs *Grietjiesgat*, en soms ook *Groenland*. Hierdie name het egter in onbruik verval.

### Moderne tyd 
Deur 'n kompromie is albei name - Groenland en Elgin - bewaar. Om verwarring te voorkom verwys Groenland na die hoë berggebied in die noorde en Elgin verwys na die laagliggende vallei in die suide. Die Elginvallei is 'n belangrike gebied vir sagtevrugteverbouing, veral appels.

Die berg val onder die juridiksie van die moderne Theewaterskloof Plaaslike Munisipaliteit. Die Groenland-bewaringsgebied is in 1994  in die Groenlandberg gestig, en die "Green Mountain Eco Route" is ook na die berg vernoem.

## Verwysings
Tupinambarana

**Tupinambarana** (Portugees: *Ilha Tupinambarana*) is die derde grootste riviereiland ter wêreld na Marajó en Bananal en die tweede grootste bekende binnelandse riviereiland. Dit is tussen die Amasonerivier en sy sytakke Rio Madeira, Sucunduri en Abacaxis in die noordweste van Brasilië geleë. Dit lê in die Brasiliaanse deelstaat Amazonas. Tupinambarana beslaan 'n oppervlakte van 11&nbsp;850.

duimnael|links|Kaart van Tupinambarana
Op Tupinambarana lê die stad Parintins, met 'n bevolking van 109&nbsp;150, wat vir die jaarlikse Bumba Meu Boi-fees bekend is.

## Sien ook 
* Bananal, 'n ander groot riviereiland binne die Amasonestelsel

## Eksterne skakels
Gorki Leninskije

**Gorki Leninskije** (Russies: Го́рки Ле́нинские) is 'n nedersetting met stedelike karakter (Посёлок городско́го ти́па, kortweg ПГТ) volgens die Russiese klassifikasiestelsel wat sowat 10 km suid van Moskou se stadsgrens in die Moskou-oblast se Leninski-rajon geleë is. Die bevolking is in 2020 op 4&nbsp;354 beraam.
duimnael|links|Die Gorki-herehuis, sterfplek van Wladimir Lenin
duimnael|links|Die laaste bekende foto van Wladimir Lenin is in Mei 1923 op die Gorki-landgoed geneem. Naas hom: sy jonger gunstelingsuster Anna en een van sy geneeshere, A.M. Kozjefnikof
Die nedersetting het bekendheid verwerf as die sterfplek van Sowjet-leier Wladimir Lenin wat hier op 21 Januarie 1924 in die Gorki-landgoed se herehuis, wat sedert 1918 as sy datsja gedien het, oorlede is. 

In die laaste tien maande van sy lewe het hier 'n menslike drama ontvou. Die beeld van 'n verswakte en siek Lenin, wat op 'n rolstoel aangewese was en nog nouliks kon praat, kon nie meer aan die Sowjet-Russiese publiek getoon word nie. Leuens is versprei oor sy gesondheidstoestand. Hy was feitlik 'n prisonier van Josef Stalin en ander Sowjetleiers wat geen gehoor aan sy wense gegee het nie - nie eens toe hy Stalin gevra het om aan hom gif te gee sodat hy 'n einde sou kon maak aan sy lyde nie.

In 1949 is die herehuis tot 'n museum omgeskep wat - saam met 'n nuwe museumsgebou wat aan sy lewe gewy en in 1987 geopen is - steeds as een van die belangrikste besienswaardighede in die onmiddellike omgewing van Moskou beskryf word.

## Eksterne skakels
Leninmuseum in Gorki Leninskije

220px
**Музей В. И. Ленина****W.I. Lenin-museum**

----

**Lenin-museumkompleksin Gorki Leninskije**

'***

----

120px

**Wladimir Iljitsj Lenin**
1870−1924

----

**Geopen in**

1987

----

**Ligging**

160px

Gorki Leninskije

Moskou-oblast

----

**Status**

Staats- en historiese museumkompleks

----

**Webtuiste*'

*Lenin-museum* 

----

Die **Staats- en Historiese Museumkompleks van Gorki Leninskije**, kortweg **Lenin-museum** genoem, is gewy aan die lewe van die rewolusionêre Sowjetleier en grondlegger van die Sowjetunie, Wladimir Lenin. Terwyl sy gebalsemde liggaam in die Lenin-mausoleum vlakby die Moskouse Kremlin vertoon word (volgens 'n besluit van Josef Stalin en teen Lenin se wil en uitdruklike wens), fokus die museumkompleks - wat uit die voormalige Gorki-herehuis en 'n nuwe museumgebou uit die laaste fase van die Sowjetbewind bestaan - op Lenin se privaat lewe en enkele tegnologiese prestasies uit die Sowjet-tydperk. So word hier Lenin se dodemasker, 'n replika van sy Moskouse Kremlinkantoor, sy biblioteek met duisende boekdele in tien tale en sy privaat voertuig, 'n *Rolls Royce Silver Ghost Kégresse* (een van slegs vyftien wêreldwyd), vertoon.
[duimnael|links|Die gerestoureerde *Rolls Royce Silver Ghost Kégresse* van 1914, wat in die museum vertoon word, is oorspronklik in 1916 vir tsaar [Nikolaas II van Rusland|Nikolaas II omgebou tot 'n wintervoertuig. Later was dit in Lenin se besit]]
Die museum se fokus is in die post-Sowjettydperk, analoog met die amptelike herwaardering van Lenin deur Wladimir Poetin as die "vernietiger van Rusland", verskuif na die argitektoniese en kulturele geskiedenis van die landgoed wat temidde van 'n aantreklike landskapstuin geleë is, sowel as die 20ste eeuse geskiedenis en die lewe van die streek se plattelandse bevolking.

## Verwysings 
## Eksterne skakels 
* http://russianmuseums.info/M446
Mercedes-Benz OM611-enjin

Die **Mercedes-Benz OM611-enjin** is 'n inlynviersilinder dieselenjin wat deur Mercedes-Benz vervaardig is.

In 1998 het dit die natuurlike lugvloei-OM604 vervang met indirekte inspuiting in die W202 C-klas en die W210 E-klas vir die 1999-modeljaar in 75 kW en 92 kW-drywings. 

In 1999 is die verplasing verminder van 2,2 L tot 2,1 L vir die E-klas, en die enjin was hierna beskikbaar in 85 kW en 105 kW-kraglewering.
Gouestompie

Die **gouestompie** (*Mimetes chrysanthus*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en kom voor in die Gamkaberg en Perdeberg naby Herold. Die struik is regop en word 2&nbsp;m hoog. Die struik dra blomme van Maart tot Julie met die hoogtepunt in April en Mei.

'n Brand vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls en bye. Die plant groei in sanderige grond op hoogtes van 800-1 450&nbsp;m.

In Engels staan dit as die *Golden Pagoda* bekend.

## Galery 

Mimetes chrysanthus01.jpg
Mimetes chrysanthus02.jpg
Mimetes chrysanthus 1DS-II 3735.jpg
Mimetes chrysanthus 1DS-II 3910.jpg
Mimetes chrysanthus 1DS-II 3911.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Kogelberggouestompie

Die **Kogelberggouestompie** (*Mimetes stokoei*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en kom slegs in Kogelberg voor. Die struik is regop, word 2&nbsp;m hoog en blom regdeur die jaar.

Vuur vernietig die plant maar die sade oorleef. Twee tot ses maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei op sanderige hellings op hoogtes van 560-600&nbsp;m.

In Engels staan dit as die *Mace Pagoda* bekend.

*M. stokoei* is in 1922 ontdek deur botanikus T.P. Stokoe in die Kogelberg en vir die laaste keer in 1967 gesien. In Desember 1999 was daar 'n verwoestende brand in die Kogelberg. In Januarie 2001 het die Kogelberg-natuurreservaat bestuurder, Mark Johns en sy vrou Amida, egter 24 nuwe plante ontdek wat as *M. stokoei* geidentifiseer is.  

## Galery 

Mimetes stokoei Rebelo 1.jpg
Mimetes stokoei Rebelo 3.jpg

## Bronnelys 
* REDLIST Sanbi
* Biodiversityexplorer.
* Protea Atlas
* Showme
* Journals
* Plants of the World Online
Mercedes-Benz OM 138

Die **Mercedes-Benz OM 138** is 'n dieselenjin wat deur Daimler-Benz vervaardig is. 'n Totaal van 5&nbsp;719 eenhede is tussen 1935 en 1940 vervaardig. Dit was die eerste dieselenjin wat spesiaal vir 'n passasiersmotor ontwikkel en vervaardig is. Die eerste voertuig aangedryf deur die OM 138 was die Mercedes-Benz W138.  Die ligte Mercedes-Benz-vragmotors L 1100 en L 1500 asook die bus O 1500 kon ook met 'n OM 138 bestel word, as alternatief vir die standaard Otto-enjin. 
links|duimnael|280px|Die W138 was toegerus met die OM 138.
duimnael|center|280px|Ook toegerus met die OM&nbsp;138: Die ligte vragmotors L 1100 - L 1500. Die vragmotor op hierdie foto het 'n houtgasopwekker en dienooreenkomstig 'n Otto-enjin.

## Verwysings
Ömer Döngeloğlu

**Ömer Döngeloğlu** (Zile, 1968 - Istanboel, 3 Mei 2020) was 'n Turkse teoloog, skrywer, en TV-aanbieder. Hy is veral bekend vir sy religieuse programme wat uitgesaai is op die Turkse TV-kanaal *Kanal 7*. 

## Lewensloop 
Döngeloğlu is in Zile in die Tokat provinsie gebore. Hy het aan die Universiteit van Sakarya studeer. Tussen 1986 en 1996 was hy werksaam as *imam-hatip* in Tokat. Hy het jare lank verskeie bestuursfunksies in die openbare sektor vervul. Hy het baie tyd spandeer aan die ondersoek, bestudering en lees van Islamitiese geskiedenis en die *Siyer-i Nebi*.

Döngeloğlu het op 3 Mei 2020 aan komplikasies wat verband hou met covid-19 gesterf.

## Bibliografie 
* *Peygamberin İzinde*
* *Allah’a Adanmış Hayatlar*
* *Yeryüzünün Yıldızları*
* *Sözün Miracı; DUA*
* *Allah Resulünü Görenler*
* *Peygamberimizin Dostları*
* *Mus’ab bin Umeyr*

## Verwysings
Mercedes-Benz W136

links|duimnael|200px|Mercedes-Benz 170 V Cabrio-Limousine
Die **Mercedes-Benz W136** was Mercedes-Benz se reeks Inlynviersilinder-motors in die middel van die 1930's tot die vyftigerjare op die mark was. Die model 170 V het in Februarie 1936 sy openbare debuut gemaak as opvolger van die **W15** Typ 170. Tusssen 1936 en 1939 was dit Mercedes se topverkopermodel.

Tussen 1936 en 1942 is meer as 75 000 gebou wat dit tot op daardie stadium die gewildste Mercedes-Benz-model gemaak het. 

Genoeg van die fabrieksgereedskap van die W136 het die geallieerde bomaanval gedurende die Tweede Wêreldoorlog oorleef (of kon na die oorlog herskep word) om as basis te dien waarop die Mercedes-onderneming herbou is. Teen 1947 hervat die 170 V-model sy plek as Mercedes se topverkoper, 'n posisie wat dit tot 1953 beklee het.

Die "V" in die naam van die 170 V was 'n afkorting van "Vorn" (voor), wat bygevoeg is om dit te onderskei van die kontemporêre agterenjin Mercedes-Benz 170H (W28) ("H" vir "Heck", agter) wat dieselfde viersilinder 1697cc-enjin gebruik het, maar wat agter in die motor geplaas was. 

## Enjin 
Die 1,7 liter-viersilinder-agterwielaangedrewe Mercedes-Benz 170 V (W136) is in 1936 bekend gestel om die 1,7 liter-sessilinder Mercedes-Benz 170 (W15) te vervang. 

Die syklep-M136-enjin se verklaarde maksimumdrywing was 28 kp (37 pk) teen 3&nbsp;400 opm en 'n kompressie van 6:1. Die enjin is slegs met twee monterings aan die subraam geheg en het die standaard gestel vir die gladde werking van viersilinder motors. 

## Opsies van bakwerke 
Die meeste van die motors wat vervaardig is, was twee- of vierdeur "Limousine" (sedan) -voertuie, maar die verskeie opsies wat in die 1930's vir die 170 V aangebied is, was ongewoon breed. 'n Vierdeur "Cabrio-Limousine" het die vier deure van die "Limousine" gekombineer met 'n vollengte opvoubare sagtekap.

## Galery 

Lêer:MB 170 V Cabriolet A, Bj. 1938.jpg|170 V Cabriolet A vanaf 1938
Lêer:MB_170V_right-hand_drive.JPG|'n 170 V Cabriolet (regterstuur)
Lêer:W136.jpg |Mercedes-Benz 170 V / 170 S
Lêer:BEL-Benz1.JPG|Mercedes-Benz 170 DS (Model W191) geparkeer voor 'n kafee in Bellagio, Italië
Lêer:MHV_MB_W136_170_Service_Truck_1952_01.jpg|1952 Sedan/paneelwa

## Verwysings 
## Eksterne skakels 
* Mercedes Benz 170220 Klubwebwerf 
* Mercedes Benz 170220 Club Forum 
* Herstelprojek - Mercedes Benz 170 V Cabrio
Isla Grande de Tierra del Fuego

**Isla Grande de Tierra del Fuego** (Spaans vir: "Groot Vuurlandeiland"), die wêreld se 29ste grootste eiland en die grootste eiland van Suid-Amerika, beslaan 'n oppervlakte van 47&nbsp;992&nbsp;km², behoort tot die Vuurland-argipel wat verdeel is tussen die twee lande Argentinië en Chili en tot die streek van Patagonië behoort. Isla Grande de Tierra del Fuego beslaan meer as die helfte van Vuurland se oppervlakte. Die eiland word in die noorde deur die Straat van Magellaan van die vasteland geskei, grens in die weste aan die Stille Oseaan en in die ooste aan die Atlantiese Oseaan. In die noordooste is die Falkland-eilande, in die ooste Suid-Georgië en die Suidelike Sandwicheilande en in die suide is Antarktika saam met die Suidelike Orkneyeilande en die Suidelike Shetlandeilande geleë. Verder suid volg die Suidelike Oseaan en die Antarktiese Skiereiland.

duimnael|links|Kaart van Vuurland en die Straat van Magellaan
Isla Grande de Tierra del Fuego is in 1520 deur die Portugese ontdekkingsreisiger Ferdinand Magellaan tydens sy wêreldomwenteling vir Europa ontdek en na waargenome snagse ligte langs die kus genoem.

Die westelike deel van Isla Grande de Tierra del Fuego (61,4% of 29&nbsp;484,7&nbsp;km²) behoort aan die Chileense provinsies Tierra del Fuego en Antártica Chilena, terwyl die oostelike deel (38,6% of 18&nbsp;507,3&nbsp;km² aan die Argentynse provinsie Tierra del Fuego behoort. Dié opdeling bestaan sedert 1881, toe dit langs die lengtegraad 68° 36′ W verdeel is.

## Eksterne skakels
Aarbeispinnekopbos

Die **aarbeispinnekopbos** (*Serruria aemula*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit voorkom op die Kaapse Vlakte vanaf Kaapstad tot by Firgrove. Die struik is regop en word slegs 50&nbsp;cm hoog en dra blomme van Julie tot Oktober.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei hoofsaaklik in sand op hoogtes van 0 - 70&nbsp;m.

In Engels staan dit as die *Strawberry Spiderhead* bekend.

Een van die plant se subspesies *Serruria aemula congesta* het uitgesterf as gevolg van die druk van menslike verstedeliking. Dit was ook voorheen bekend as *Serruria ciliata*.

## Galery 

Serruria aemula (Spiderhead) from coastal fynbos (8294002659).jpg
Serruria aemula - critically endangered Strawberry Spiderhead plant of Cape Town 3.jpg
Serruria aemula 1DS-II 5908.jpg
Serruria aemula (Spiderhead) from coastal fynbos (8294003017).jpg
Serruria aemula - critically endangered Strawberry Spiderhead plant of Cape Town 4.jpg
Serruria aemula (Spiderhead) from coastal fynbos (8295058258).jpg

## Bronnelys 
* REDLIST Sanbi
* Biodiversityexplorer
* PlantZAfrica
* Protea Atlas
* Plants of the World Online
Mercedes-Benz W15

Die **Mercedes-Benz W15** is 'n motor wat van 1931 tot 1936 deur Mercedes-Benz vervaardig is. Dit word vandag beskou as 'n mediumgrootte gesinsmotor. Dit het die onderstel-benaming W15 gekry en is verkoop as die **Typ 170** in vierdeur "Limousine" (sedan) en Cabriolet-vorms.

Die Typ 170 het in Oktober 1931 sy debuut by die Parys-motorskou gemaak, waar dit beskou is as die belangrikste nuwe model wat daardie jaar bekendgestel is. Dit was ook die belangrikste skepping van Hans Nibel, die vervaardiger se hoëprofiel tegniese direkteur wat aan die begin van 1929 die pos by Ferdinand Porsche oorgeneem het.Alhoewel die Typ 170 in 1936 gestaak is na die bekendstelling van sy opvolger, die W136 170, is 'n paar transaksies steeds vroeg in 1937 afgehandel. 

## 'n Kleiner Mercedes-Benz 
Terwyl die ekonomie steeds gesteier het ná die skokke wat die Wallstraattragedie, het Hans Nibel, die tegniese direkteur van die vervaardiger, die 170 as 'n kompakte liggewigmotor bedink. Mercedes-Benz het destyds bekend geword as 'n vervaardiger van groot duur motors wat geneig was om met elke opgradering groter en minder bekostigbaar te word: die 170 van 1931 was 'n bewuste strategie om die reeks af te brei, 'n patroon wat herhaal sou word met die 190 in 1982 en die A-klas in 1997. 

## Onderstel 
Die 170 was die eerste Mercedes met onafhanklike vering. Aan die voorkant was daar geen volle breedte-as nie, en die wiele is aan twee dwarsbladvere opgehang. Agter was daar twee halwe swaai-asse. Die veringuitleg, wat die ongeveerde massa tot 'n minimum beperk het en 'n hoë vlak van stabiliteit verseker het, is vervolgens oor die hele Mercedes-Benzreeks aangebring, wat die motors 'n kwaliteit van gemak en veiligheid gee wat mededingers se destyds algemeen-gebruikte lewendige aste nie kon ewenaar nie.

Die remme, wat via oliedruk beheer is, het op al vier die wiele gewerk. Die stuurwiel-aansitterslot was 'n diefweerder wat as 'n standaardfunksie ingebou is. 

Alhoewel beide die innoverende vering en die kompakte onderstel in 1931 as 'n waagstuk beskou is, het hul betroubaarheid en gehalte weerspieël in die feit dat hulle onveranderd behou is gedurende die hele produksielewe van die motor.

Die motor was aangedryf deur 'n inlynsessilinder 1 692 cc enjin met maksimumdrywing van 23,5 kW teen 3&nbsp;200 opm. Die enjin beskik oor sentrale smering en 'n watergebaseerde verkoelingstelsel vir die enjin het 'n pomp sowel as 'n termostaat gebruik. Krag is na die agterwiele oorgedra via 'n viergang-handratkas, waarop die hoogste rat 'n vorm van oordrywing was. Derde rat het die 1:1-verhouding gebruik wat gewoonlik deur 'n toprat gebruik was, en daar was 'n vierde rat met 'n verhouding van 1:0,73. Brandstofekonomie is aangedui as 11 L/100 km, en topspoed van 90&nbsp;km/h (56&nbsp;mpu) wat 'n mededingende vlak van prestasie in die passasiersmotormark van daardie tyd verteenwoordig het. 

Die 170 is tot 1936 aangebied toe dit vervang is deur die viersilinder 170V. Dit bied ook 'n groot deel van die onderstel-argitektuur vir kragtiger daaropvolgende modelle soos die 200-model van 1933 en sy opvolgers.

## Verwysings 
## Eksterne skakels
Kassingadag

**Kassingadag** is 'n nasionale openbare vakansiedag in Namibië wat die Slag van Kassinga-herdenk. Die datum word jaarliks op 4 Mei herdenk, en die datum onthou die (ongeveer 600) wat in 1978 dood is toe die Suid-Afrikaanse Weermag 'n SWAPO-basis by Kassinga in die suide van Angola aangeval het. Herdenkinge word jaarliks gekenmerk deur seremonies in *Heroes Acre*, buite Windhoek. Hierdie seremonies word deur baie belangrike nasionale politieke figure bygewoon, waaronder die huidige president Hage Geingob en die voormalige presidente Hifikepunye Pohamba en Sam Nujoma (vanaf 2016)

## 4 Mei 1978 
Op 4 Mei 1978 voer die Suid-Afrikaanse Weermag 'n lugaanval op die kamp Kassinga naby die dorpie Kassinga, gevolg deur 'n ontplooiing van valskermsoldate. Die kamp was bewoon deur verbode SWAPO-simpatiseerders en hul gesinne. 165 mans, 294 vroue en 300 kinders is in hierdie aanval dood. Later dieselfde dag word die nabygeleë kamp Vietnam in die dorp Tchetequela ook aangeval. Soos op 2016 is die grafte ongemerk, maar die Namibiese regering beplan om 'n gedenkteken op te rig. 

## Sien ook 
* Openbare vakansiedae in Namibië

## Verwysings
Kalaharitruffel

Die **Kalaharitruffel** is 'n swamgenus in die familie Pezizaceae. Dit is 'n monotipiese genus waarvan die enkele truffelagtige spesie, die **Kalaharitruffel**, in die Kalahariwoestyn voorkom, asook in ander dele van Suider-Afrika (naamlik Angola, Botswana, Namibië en Suid-Afrika). In Namibië is die plaaslike naam vir die plant ''N'abbas*.

## Taksonomie 
Die swam is in 1895 vir die eerste keer wetenskaplik deur die Duitse mikoloog Paul Christoph Hennings as *Terfezia pfeilii'' beskryf. Dit is in 2005 deur James Trappe en Varda Kagan-Zur na sy eie geslag verskuif.

## Beskrywing 
Die vrugliggame kan tot 12&nbsp;cm in deursnee wees. Dit weeg ongeveer 200 gram, hoewel goeie reën (wat die massa beïnvloed) dit twee keer soveel sal kan laat weeg. Die vrugliggame groei naby die oppervlak, wat na reën 'n kraak op die grond veroorsaak.

## Habitat 
Die Kalaharitruffel word in die Kalahariwoestyn gevind, asook in ander droë streke van Suid-Afrika, Angola, Botswana en Namibië. Dit kom voor in grond met 'n pH van 5,5 tot 6,5, met 'n sandinhoud van 94%-97%, 'n klei-inhoud van 2%-5% en 'n slikinhoud van 1–4%.

## Mikorisale verhoudinge met plante 
Dit is bekend dat die Kalaharitruffel 'n ektomikorisale verhouding met waatlemoen vorm, en vermoedelik het dit 'n aantal ander moontlike verwantskappe met ander plantspesies. Dit sluit in graansorghum, *Eragrostis*-spesies, *Grewia flava*, verskeie spesies acacia, en kweekgras.

## Eetbaarheid 
Die Kalaharitruffel word geëet deur meerkatte, hiënas, bobbejane en bakoorjakkalse, sowel as mense. Volgens 'n gevallestudie deur die Australiese Nasionale Botaniese Tuine word die vrugliggaam deur die Khoisan van die Kalahari geëet. Kommersiële verbruik van die spesie kom soms voor.

## Bewaring 
Die voorkoms van die Kalaharitruffel is vermoedelik besig om agteruit te gaan, met moontlike oorsake van oormatige oes, klimaatsverandering of die landpraktyke wat in Kalaharitruffel-habitats beoefen word.

## Verwysings
Maanskynkop

Die **Maanskynkop** is 'n bergpiek wat deel is van die Kleinrivierberge in die Wes-Kaap, Suid-Afrika. Die bergreeks is vernoem na die Kleinrivier wat naby Hermanus in die Atlantiese Oseaan uitmond.
Babilonstoringberge

Die **Babilonstoringberge** is 'n bergreeks wat deel is van die Kaapse Plooigordel in die Wes-Kaap, Suid-Afrika. Hierdie bergreeks strek oor 'n afstand van 17,6 km en lê in 'n noordoostelike rigting van die see af. Die hoogste piek in die reeks is die Babilonstoring op 1&nbsp;149 meter bo seespieël.

Die hoogtes van die reeks word bewaar in die Babilonstoring-natuurreservaat. Etlike bergstrome aan die suidhange vorm sytakke van die Onrusrivier en Afdaksrivier, en hierdie voetheuwels vorm dan ook 'n vrugbare landbousone. Die Hopiesrivier en Swartrivier (albei sytakke van die Botrivier) dreineer die wes- en noordhange.
[links|duimnael|235px|[Hemel-en-Aarde-vallei naby Hermanus met die Babilonstoringberge op die agtergrond.]]

## Sien ook
* Babilonstoring (Stellenbosch)
Mike Markkula

**Armas Clifford** "**Mike**" **Markkula Jr.** ([mɑrˈkuːlə]; Los Angeles, 11 Februarie 1942) is 'n Amerikaanse elektriese ingenieur, sakeman en belegger. Markkula is van Finse afkoms; sy voorsate het in die 19de eeu na die Verenigde State geëmigreer. Markkula was een van die eerste ingenieurs wat vir Intel werksaam was en was op die ouderdom van 30, toe Intel in 'n publieke maatskappy omgeskep is, reeds 'n miljoenêr.

In die beginfase van Apple Inc. het Markkula die jong onderneming van die benodigde risikokapitaal (hy het borg gestaan vir 'n krediet ter waarde van VS$200&nbsp;000) en bestuursbystand voorsien. So het hy die eerste sakeplan ontwikkel, die eerste hoof uitvoerende beampte aangestel en daarop aangedring dat Wozniak tot die onderneming moes toetree. Apple, wat aanvanklik as 'n vennotskap bedryf is, kon daarna as 'n onderneming geïnkorporeer word. In ruil vir sy belegging het Markkula dertig persent van Apple Inc. se aandele ontvang.

Markkula het kennis gemaak met twee stigters en sleutelpersone van Apple Inc., Steve Jobs en Steve Wozniak, terwyl hulle op soek gwas na eksterne befondsing vir hul nuutontwikkelde persoonlike rekenaar, die Apple II, nadat enkele eksemplare van die voorloper Apple&nbsp;I reeds verkoop is. Markkula het tussen 1981 en 1983 die amp van hoof uitvoerende beampte van Apple beklee. Hy was tot 1997 by Apple Inc. betrokke.

## Verwysings
Barwicha

[duimnael|Die destydse Russiese president, [Dmitri Medwedef|Dimitri Medwedef, tydens 'n onthaal vir die nasionale Russiese sokkerspan op 2 Julie 2008, met die Meyendorff-kasteel in die agtergrond]] 
[duimnael|*Für Sie!*Dmitri Medwedef verwelkom die [Duitsland|Duitse kanselier Angela Merkel buite die gastehuis Meyendorff-kasteel]]
**Barwicha** (Russies: Барви́ха; Engelse en dikwels ook internasionale spelling: ***Barvikha***) is 'n nedersetting in die Moskou-oblast se Odintsofski-rajon, sowat 30 km wes van Moskou naby die Roeblewo-Oespenski-snelweg (A106) aan die Saminka-rivier geleë, met 'n bevolking van meer as 4&nbsp;000. Die dorp het in die Sowjettydperk bekendheid verwerf het danksy die luukse staatsdatsja's wat hier vir regeringsamptenare en leidende intellektueles ontstaan het. 

In die post-Sowjettydperk is dit in westerse media onder meer verbind met die gelyknamige sanatorium waar die vroeëre president van die Russiese Federasie, Boris Jeltsin, behandel is. Naas die Neogotiese Meyendorff-kasteel, die amptelike gastehuis van die Russiese regering, het hier sedert die laat 1990's luukse datsja's vir sommige van die welvarendste burgers van die Federasie ontstaan. 

*Barvikha Luxury Village*, 'n opspraakwekkende kompleks wat uit die *Barvikha Hotel & Spa and Spa Dominique Chenot*, 'n konsertsaal en teater (die Mercury-teater), 'n reeks luukse restaurante, 'n mark vir organiese landbouprodukte en 'n eksklusiewe luukse winkelsentrum met voetgangerlaan bestaan, is deur die Mercury-groep hier opgerig. Die *Barvikha Hotel & Spa* is lid van die vereniging *The Leading Hotels of the World*.

Barwicha is naby Roebljofka geleë, die welvarendste westelike voorstad van Moskou. Hier het ook president Wladimir Poetin sy privaat woning.

### Spa Dominique Chenot 
Die Spa Dominique Chenot is deur die Italiaanse onderneming Antonio Citterio en Vennote as deel van die *Barvikha Luxury Village* ontwerp en in 2009 20 km wes van Sentraal-Moskou temidde van berkbosse geopen. Vir die spa met 'n oppervlakte van 2&nbsp;000 vierkante meter is boumateriale soos rooi sederhout en glas gebruik.

## Verwysings 
## Eksterne skakels 
;Kaarte
----
* '*n Kaart van die Barvikha Luxury Village met winkels en handelsmerke*
Wildebeesrivier

Die **Wildebeesrivier** is 'n rivier in die Oos-Kaap, Suid-Afrika. Dit vloei deur die dorpie Ugie en is 'n sytak van die Tsitsarivier. Dit vorm deel van die Umzimvubu tot Keiskamma Waterbestuursgebied.

## Eksterne skakel 
* Google-kaart van die Wildebeesrivier se samevloei by Geonames.org (cc-by)
Kleinmondspinnekopbos

Die **Kleinmondspinnekopbos** (*Serruria adscendens*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit voorkom in die Hottentots-Hollandberge, Groenlandberg en Kleinrivierberge. Die struik groei regop, word slegs een&nbsp;meter hoog en dra blomme van Julie tot Oktober.

Die afgelope 60 jaar het die plant reeds 27% van sy habitat verloor weens voorstedelike ontwikkeling, die aanlê van gholfbane en wingerde asook die verbouing van proteas.

'n Brand vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei hoofsaaklik in sandsteengrond  op hoogtes van 0 - 950&nbsp;m.

In Engels staan dit as die *Kleinmond spiderhead* bekend.

## Galery 

Serruria adscendens 1DS-II 3-5581.jpg
Serruria adscendens Hangklip 01.jpg
Serruria adscendens Hangklip 02.jpg
Serruria adscendens 1DS-II 2-4400.jpg
Serruria adscendens 1DS-II 2-4401.jpg
Serruria adscendens 1DS-II 2-4446.jpg

## Bronnelys 
* REDLIST Sanbi
* Biodiversityexplorer
* PlantZAfrica
* Protea Atlas
* Plants of the World Online
Kraaifonteinspinnekopbos

Die **Kraaifonteinspinnekopbos** (*Serruria furcellata*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, dit het altyd voorgekom by Brackenfell, Kraaifontein en Kuilsrivier. Die struik is regop en word slegs 50&nbsp;cm hoog en dra blomme van Augustus tot Oktober.

Na 'n brand kan die plant se wortels weer uitspruit. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sanderige grond op hoogtes van 90 - 390&nbsp;m.

In Engels staan dit as die *Kraaifontein spiderhead* bekend.

## Status 
Hierdie plant is voorheen al as uitgestorwe beskou. In 1985 het dit slegs by twee plekke voorgekom, naby Kraaifontein en digby Bottelary Heuwels, waar in 1979 drie plante geïdentifiseer is. Ná 1985 was daar egter geen teken van die plante by die twee plekke nie en daar is aanvaar dat die spesies uitgesterf het. In 2004 is twee plante egter by North Pine ontdek, maar een is gou deur die munisipaliteit se bossnyprogram vernietig.

Kaapstad se Omgewingshulpbron-bestuursafdeling het egter die Bracken-ashoop ontwikkel in 'n natuurreservaat van 36 hektaar waar inheemse plante bewaar word. Hulle het dan ook die Kraaifonteinspinnekopbos hier aangeplant ná werk van Barrie Louw van die Universiteit van die Wes-Kaap wat die eerste persoon was wat die Kraaifonteinspinnekopbos suksesvol in 'n tuin kon kweek. Daar is ook pogings aangewend om die plant by North Pine aan te plant, maar sonder sukses. Die spesie bestaan ook in Kirstenbosch se tuine nadat sade aldaar geplant is.

## Galery 

Serruria furcellata Kraaifontein Spiderhead Nov 13.jpg

## Bronnelys 
* REDLIST Sanbi
* Biodiversityexplorer
* PlantZAfrica
* Protea Atlas
* Plants of the World Online

## Verwysings 
## Eksterne skakels
Slanghoekberge

Die **Slanghoekberge** is 'n bergreeks in die Kaapse Wynlande-distriksmunisipaliteit van die Wes-Kaap, Suid-Afrika. Die berg is noord van die N1-nasionale pad, wes van Rawsonville en Goudini Spa is net noordoos van die berg in die Slanghoekvallei.

Die Slanghoekberge vorm 'n deel van die Kaapse Plooigordel en strek oor 'n afstand van 0,85 km. Die hoogste piek is 1&nbsp;227 meter bo seespieël.

## Bron 
* https://mapcarta.com/19068614
Stokkiespinnekopbos

Die **stokkiespinnekopbos** (*Serruria zeyheri*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom van die Du Toitskloofberge tot die Riviersonderendberge voor, moontlik ook in die Groenlandberg. Die struik is regop en word 50&nbsp;cm hoog en blom van Augustus tot November.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei op sandsteen  en turfagtige hellings op hoogtes van 7600 - 1 222&nbsp;m.

In Engels staan dit as die *Matchstick Spiderhead* bekend.

## Bronnelys 
* REDLIST Online
* Biodiversityexplorer
* Protea Atlas
* Plants of the World Online
Friedersdorf (Heidesee)

**Friedersdorf** was tot 2003 'n onafhanklike munisipaliteit in Brandenburg, suidoos van Berlyn, in die distrik Dahme-Spreewald. Sedertdien is dit 'n deel van die Heidesee-munisipaliteit.

## Ligging 
duimnael|links|Die dorpskerk Friedersdorf
duimnael|links|'n Ou vulstasie by die kruising van Hauptstraße en Berliner Straße
Friedersdorf is ongeveer 25&nbsp;km suidoos van die stadsgrense van Berlyn, sowat 15&nbsp;km oos van Königs Wusterhausen en 60&nbsp;km wes van Frankfurt (Oder). Friedersdorf is net wes van die grens tussen die distrikte Dahme-Spreewald en Oder-Spree geleë. Dit word deur 'n aantal natuurbewaringsgebiede omring.

## Geskiedenis 
Ten einde die gebied wat deur Wende bewoon is, te beset, vestig die manne van Strehle in Storkow (Mark) in die 2de helfte van die 13de eeu Thuringian en Franconia. Hulle het destyds op die enigste bekende roete van Storkow na Köpenick tussen Luch en beboste sanderige gebiede gevestig. In 1346 word Friedersdorf in die Meißen-kloosterregister genoem as "Friedrichstorff" en was dit ondergeskik aan die biskop van Meißen. Dit is waarskynlik die eerste gedokumenteerde vermelding. Friedersdorf het saam met tien ander parogies tot die toesiggebied van die Provoos van Storkow behoort. Die munisipaliteit van Friedersdorf het ook verskillende dorpe soos Blossin, Kablow en Bindow bestuur.

* Die dorpskerk Friedersdorf is 'n neogotiese baksteenkerk wat in die jare 1878 tot 1880 gebou is volgens 'n ontwerp deur die bouinspekteur Deutschmann. Die inwyding het op 10 Junie 1880 plaasgevind.
* Tradisioneel vind 'n "oesfees" met 'n groot optog jaarliks in die laat somer plaas. Die jaarlikse “Country and Trucker Festival” het ook 'n integrale deel van die kulturele lewe van Friedersdorf geword en is ver buite die landsgrense bekend. Die distrik is ook bekend vir sy sport buite sy grense as gevolg van die jaarlikse “ritdae”.

## Vervoer 
* Friedersdorf het 'n stasie op die Königs Wusterhausen–Frankfurt (Oder)-lyn waarvan die Niederbarnim-spoorlyn se RB 36 elke uur vertrek.
* Bundesautobahn 12, aansluiting Friedersdorf, net oos van die Bundesautobahn 10 rondom Berlyn.
* Sweefvliegveld (Friedersdorf-vliegveld, ICAO-kode: EDCF), suidoos van die nuwe Berlyn-Brandenburg Internasionale Lughawe wat op 31 Oktober 2020 geopen is.

## Galery 

Lêer:Bahnsteig Friedersdorf.jpg|Spoorhalte Friedersdorf
Lêer:Sportplatz Friedersdorf.jpg|Sportveld Friedersdorf
Lêer:Südlicher Ortseingang Friedersdorf.jpg|Friedersdorf se suidelike hoek
Lêer:Gesamtschule Friedersdorf.jpg|Hoërskool Friedersdorf
Lêer:Grundschule Friedersdorf.jpg|Laerskool Friedersdorf
Lêer:Nördlicher Ortseingang Friedersdorf.jpg|Friedersdorf se noordelike hoek

## Verdere leesstof 
*  *Friedersdorf – Mein Heimatdorf*. Plaaslike chronologie en geskiedenis van 1309 tot 1965 in twee bande, 5de hersiene, geïllustreerde en gebonde uitgawe (ca. 125 bladsye).

## Eksterne skakels 
*  *Heidesee-Journal* 
*  RBB-berig oor Friedersdorf op 3 Julie 2005
Koningspinnekopbos

Die **koningspinnekopbos** (*Serruria williamsii*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom net in die Riviersonderendberge voor.

In Engels staan dit as die *King spiderhead* bekend.

## Galery 

Serruria williamsii 15324214.jpg
Serruria williamsii 15324230.jpg
Serruria williamsii 15445498.jpg
Serruria williamsii 15734730.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Verwysings 
## Eksterne skakels
Botterkop

'n **Botterkop** (Engels: *hinny*) is 'n kruising tussen 'n donkiemerrie en 'n perdehings.

Meesal erf sulke kruisings meer eienskappe van die moer as van die vaar. 'n Botterkop lyk dus meer op 'n donkie as op 'n perd. Dit is kleiner en besit nie die deugde en trekhoedanighede van die muil nie. Hierdie kruising word selde gemaak. Botterkoppe is moeiliker om te teel as muile. 'n Botterkop en 'n muil is heeltemal verskillende diere.

## Lees ook
* Hibried

## Bibliografie
* Emmett, Megan: X family secrets. In: Wild 55. Lente 2012. www.wildcard.co.za

## Eksterne skakels
Kosterrivier

Die **Kosterrivier** is 'n takrivier van die Elandsrivier in Noordwes in Suid-Afrika. 

## Eksterne skakel 
* Kaart van die Kosterrivier by Geonames.org (cc-by)

## Verwysings
Mercedes-Benz MB100

Die **Mercedes-Benz MB100** (Modeltipe 631) was 'n ligte kommersiële vervoerwa wat van 1981 tot 1996 deur Mercedes-Benz España SA vervaardig is in hul fabriek te Vitoria-Gasteiz in die noorde van Spanje. Dit is aangebied as 'n vragwa, 'n passasierswa en 'n bakkie.  

Die MB100 is aangedryf deur 'n 2,4 liter-diesel wat ongeveer 55 kW geproduseer het, 'n enjin wat ook in die Mercedes Benz 207D gebruik is. Die MB100 is vanaf 1987 tot 1995 in Duitsland aangebied as 'n uitbreiding van Daimler-Benz se kommersiële motorvoertuigreeks. In 1992 kry die MB100 'n skuins verkoeler en 'n verlengde voorkant, onder andere om die veiligheid in 'n botsing te verbeter.
Die MB100 is in 1996 deur die Mercedes-Benz Vito vervang, maar het tot 1997 beskikbaar gebly vir uitvoermarkte soos Brasilië en Argentinië toe daar begin is om die Sprinter in Argentinië te vervaardig.  
links|duimnael|Agterstewe
In 1999 het DaimlerChrysler Australia/Pacific die MB100 en die MB140 (Modeltipe 661), 'n groter afgeleide van die MB100, aan die Australiese en Stille Oseaan-markte bekendgestel. Hierdie waens is vervaardig onder lisensie deur die SsangYong Motor Company, wat ook 'n naamplaat-weergawe, die SsangYong Istana, gebou het.

Die Stille Oseaanmark se MB100D en MB140D het albei 'n gelisensieerde weergawe van die natuurlike lugvloei 2.9L OM602 I5-dieselenjin van Mercedes gebruik, wat aan 'n 5-gang handratkas gekoppel was, terwyl die MB100 en MB140 'n gelisensieerde Mercedes M111 2.3L-petrolenjin gebruik het, ook 'n 5-spoed. Daar was sowel wa- as minibus- weergawes, met die busweergawes met skuifvensters, lugversorging in die plafon verborge en dakliggies vir die gemak van passasiers.

In sommige markte, byvoorbeeld Singapoer, was daar ook 'n elektriese trap wat kon uitgly as die skuifdeur oopgemaak word vir die gemak van passasiers. Dit is gebou in beide regter- en linkerstuur, afhangende van die mark waarin dit was, en afhangend van die sitplekreëling, kon hulle tot 15 passasiers akkommodeer. Aan die einde van 2004 het Shanghai Huizhong Automotive Manufacturing Co, Ltd 'n groot belang in Ssangyong se motorafdeling oorgeneem en 'n herontwerpte weergawe van die MB140 begin vervaardig. 

## Eksterne skakels 
*Mercedes MB100 Panel Van Spesifications on the Wayback Machine. URL besoek op 8 Mei 2010.
*transporter chronik
Speekbeenspinnekopbos

Die **speekbeenspinnekopbos** (*Serruria heterophylla*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom by Kleinmond en die Kleinrivierberge voor. Die struik groei regop, word 1.0&nbsp;m hoog en blom van Julie tot Oktober.

Die plant gaan dood na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sandsteengrond op hoogtes van 90 - 310&nbsp;m.

In Engels staan dit as die *Spindly Spiderhead* bekend.

## Galery 

Serruria heterophylla 1DS-II 3-5571.jpg

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Mercedes-Benz T2

Die **Mercedes-Benz T2** was 'n vervoerder vervaardig deur Daimler-Benz. Die T2 staan ook bekend as die "Düsseldorf-vervoerder", aangesien dit vanaf 1967 in Düsseldorf gebou is. Die Mercedes-Benz Vario is die derde reeks, wat vanaf 1996 in Ludwigsfelde gebou is. Sommige T2's is deur Mercedes-Benz España in hul monteeraanleg te Alcobendas saamgestel.
links|duimnael|T2 407D na-opkikker
In 1967 word die T2 as opvolger van die L 319/L 406-reeks bekendgestel. Die voertuig het die gaping tussen die kleiner Mercedes-Benz T1 (of Bremen Transporter) en die swaarder vragmotors, vervaardig in Wörth, gevul.

duimnael|links|'n Mercedes-Benz 811 met Plaxton Beaver-bakwerk in Gillingham, Dorset
duimnael|links|Mercedes-Benz 609D
Agulhas-spinnekopbos

Die **Agulhas-spinnekopbos** (*Serruria bolusii*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom in Elim heuwels en Soetanysberg voor. Die struik groei regop en word 1.0&nbsp;m hoog en blom van Augustus tot Desember.

Die plant gaan dood na 'n brand maar die sade oorleef. Twee maande nadat dit geblom het, val die vrugte af. Die plant is eenslagtig. Bestuiwing vind plaas deur die werking van insekte. Die plant groei in sandgrond op hoogtes van 20 - 580&nbsp;m.

In Engels staan dit as die *Agulhas Spiderhead* bekend.

## Galery 

Serruria bolusii 53033364.jpg
Serruria bolusii 57332920.jpg
Serruria bolusii 57492593.jpg
Serruria bolusii 57583288.jpg

## Bronnelys 
* REDLIST Sanbi
* Biodiversityexplorer
* Protea Atlas, bl. 17
* Plants of the World Online

## Eksterne skakels
Mercedes-Benz OM601-enjin

Die **Mercedes-Benz OM601-enjin** is 'n inlynviersilinder-dieselenjin wat deur Mercedes-Benz vervaardig is. 

Drie variante van die enjin is gebou: 'n 2.0 L (1977 cc) model, 'n 2.2 L (2197 cc) weergawe wat vir die Amerikaanse mark gebou is, en 'n 2.3 L (2299 cc) vir kommersiële voertuie. Die eerste twee is deur die vervaardiger op 54 kW teen 4200 OPM en 130 Nm wringkrag gestel. Die toename in verplasing het uitlaatgasse verminder om aan Amerikaanse vereistes vir uitlaatvrystelling te voldoen. Die handelsvoertuigweergawe lewer 58 kW in standaardvariante en die turbo-aangejaagde weergawe (OM601.970) in die V230 TD en Vito 110D 72 kW. 

Die OM601 is met 'n aluminiumkop op 'n ysterblok vervaardig.

Die nokas en brandstofinspuitpomp word deur 'n dupleksketting uit die krukas aangedryf. 'n Afsonderlike enkelketting dryf die oliepomp uit die krukas aan. 

Brandstofvoorsiening is indirekte inspuiting via 'n voorkamer-opstelling. Die OM601 se inspuitpomp is 'n meganise brandstofinspuitingseenheid met 'n meganiese reguleerder van 5150 opm, 'n outomatiese hoogtevergoeding en 'n "laswaarnemende" outomatiese luierspoedbeheer. Die pomp word gesmeer deur 'n verbinding met die oliesirkulasie van die enjin. 

Die gebruik van die blokverwarmer word aanbeveel in klimate waar dit onder  daal vir lang periodes. 

Die enjin is in die 208D 308D en 408D Mercedes-Benz T1 gebruik en later die fase-1 308D Mercedes-Benz Sprinter. 

## Voorbeelde 

Lêer:Mercedes-Benz OM601 Diesel Engine Crankshaft Compartment.JPG|'n OM601-enjin met 'n verwyderde oliepan. Die krukas en suierstange is duidelik sigbaar.
Lêer:A side-view of OM601's engine diesel pump..JPG|Sy-aansig van die Mercedes-Benz OM601-dieselinspuitpomp.
Lêer:A close view of OM601 diesel engine oil pump..JPG|'n OM601 se oliepomp. Aan die linkerkant is die riemplaat van die krukas sigbaar. 
Lêer:Front-side view of a disassambled OM601 diesel engine..JPG|Voorkant van 'n uitmekaargehaalde OM601-dieselenjin. 
Lêer:Mercedes-Benz OM601 naturally aspirated diesel engine.jpg|'n Mercedes-Benz OM601-normale lugvloei-dieselenjin in 'n W201 190D Mercedes-Benz-passasiersmotor aangebring.
Statige spinnekopbos

Die **statige spinnekopbos** (*Serruria altiscapa*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom by Blokkop in Villiersdorp tot by die Hottentots-Hollandberge voor. Die struik groei regop en word 30&nbsp;cm hoog en blom van Junie tot Oktober met die hoogtepunt in Augustus.

Die plant groei op hoogtes van 700 - 1 100&nbsp;m en kom saam met *Serruria elongata* voor. 

In Engels staan dit as die *Stately Spiderhead* bekend.

## Verwysings 
## Bronnelys 
* REDLIST Online
* Biodiversityexplorer
* Protea Atlas
* Researchgate
* Biodiversity advisor bl. 58
* Plants of the World Online
Skokiaan

**Skokiaan** is ‘n alkoholiese drank wat aanvanklik deur die swart inwoners van die mynkampongs op die Witwatersrand berei is.

Die bestanddele is goedkoop en volop beskikbaar, maar soms is die gevolge van die gebruik van die drank fataal. Water, suiker, mieliemeel of meel van manna en suurdeeg word laat gis. Bykomende  bestanddele, soos karbied, word soms toegevoeg om meer etielalkohol te verkry.

## Etimologie
Die woord skokiaan kom blykbaar van die Zoeloe-woord isi-kokeya of isi-kokeyana met die waarskynlike betekenis van “kring by die dans” of “klein kamp”. Dit verwys glo na die gewoonte om onwettige drank te versteek.

## Lees ook
*Karrie
*Vaaljapie
*Van der Hum

## Bronne 
* Rosenthal, Eric: Ensiklopedie van Suidelike Afrika. Londen: Warne, 1967.

## Verwysings
Wupperthal-spinnekopbos

Die **Wupperthal-spinnekopbos** (*Serruria flava*) is 'n blomdraende struik wat tot die genus *Serruria* behoort en deel van die fynbos vorm. Die spesie, wat kritiek bedreig is, is endemies aan die Wes-Kaap en kom in die noordelike Sederberg naby Wupperthal voor. Die struik blom van Augustus tot Oktober.

In Engels staan dit as die *Wupperthal spiderhead* bekend.

## Bronnelys 
* REDLIST Sanbi
* Biodiversityexplorer
* iNaturalist
* Plants of the World Online